**Aiškinamasis raštas**

**PRIE SPRENDIMO PROJEKTO** „**DĖL klaipėdos miesto savivaldybės tarybos 2017 m. liepos 27 d. sprendimo Nr. T2-185 pakeitimo“**

**1. Sprendimo projekto esmė, tikslai ir uždaviniai.**

Šiuo sprendimu keičiamos Klaipėdos miesto tvarkymo ir švaros taisykles, siekiant kadmišrių komunalinių atliekų ir antrinių žaliavų surinkimo konteinerių stovėjimo vietas ir aikšteles prižiūrėtų atliekų turėtojai, kaip tai numatyta Klaipėdos miesto savivaldybės komunalinių atliekų tvarkymo taisyklėse.

**2. Projekto rengimo priežastys ir kuo remiantis parengtas sprendimo projektas.**

Švaros ir tvarkos viešose vietose užtikrinimas yra priskirtas savarankiškajai savivaldybių funkcijai, todėl savo veiklos teritorijoje užtikrindama šios savarankiškosios funkcijos vykdymą, savivaldybė privalo nustatyti atitinkamą teisinį režimą bei imtis konkrečių priemonių šiam tikslui pasiekti.

Vietos savivaldos įstatymo 18 straipsniu savivaldybės Tarybai priskirta teisė savo priimtus teisės aktus sustabdyti, pakeisti ar panaikinti.

**3. Kokių rezultatų laukiama.**

Šiuo metu daugiabučių gyvenamųjų namų gyventojams susiklostė nevienodos sąlygos. Vieni gyventojai gyvena namuose, kuriems priskirtos komunalinių atliekų aikštelės, kitiems namams aikštelės nepriskirtos.

Patvirtinus taisyklių pakeitimus būtų suvienodintos sąlygos visų namų gyventojams. Tikimasi švaresnės ir tvarkingesnės aplinkos. Atsiranda didesnė galimybė nustatyti aplinkos teršėją/pažeidėją ir jį drausminti,

**4. Sprendimo projekto rengimo metu gauti specialistų vertinimai.**

Geri.

**5. Išlaidų sąmatos, skaičiavimai, reikalingi pagrindimai ir paaiškinimai.**

Nėra.

**6. Lėšų poreikis sprendimo įgyvendinimui.**

Papildomų lėšų Savivaldybės administracijai nereikės, Tų gyvenamųjų namų gyventojams, kuriems iki šiol nebuvo priskirtos mišrių komunalinių atliekų ir antrinių žaliavų surinkimo konteinerių stovėjimo vietos ir aikštelės kiemų priežiūros mokestis nedidės, jei bus laikomasi Klaipėdos miesto komunalinių atliekų tvarkymo taisyklių.

**7. Galimos teigiamos ir neigiamos sprendimo priėmimo pasekmės.**

Teigiamos pasekmės:

Užtikrinama aplinkos tvarkymo kontrolė. Pagerinta aplinkos kokybė.

Turėtų sumažėti lėšos, skiriamos iš Aplinkos apsaugos rėmimo programos sąvartynų prie mišrių komunalinių atliekų ir antrinių žaliavų surinkimo konteinerių stovėjimo vietų ir aikštelių.

Miesto tvarkymo skyriaus vedėja Irena Šakalienė